Document ID: /roh_data/filtered/fineweb-2-filterrobots_roh.jsonl.gz/24146

Cusseglier guvernativ Christian Rathgeb è dentant plain fidanza ch'in na vegnia betg a dar gronda opposiziun. Ins sentia che la populaziun haja chapientscha.
La chapientscha è era d'udir sin las vias a Domat. «Quai è glieud che ha basegn d'agid, quels na disturban betg», di in um. Ina dunna aschunta: «Quai è uschè povra glieud, insanua ston els ir» u «sche nus savain dar in suttetg, pertge betg?»
Statements che plaschan tschert er al cusseglier guvernativ Rathgeb. I saja numnadamain anc adina uschia, che be dumandar las vischnancas da metter a disposiziun centers na porti betg bler success. Dentant el na exclauda betg ch'el vegnia a far las proximas emnas in appell a la vischnancas da sa gidar da chattar novs centers da transit.